text: [{"text_idx": "#000000", "text": "Hvat skalt tu\u0301 hugsa um, ta\u0301 i\u00f0 tu\u0301 setir ein lesiring a\u0301 stovn?"}, {"text_idx": "#000001", "text": "Lesiringar eru ikki ny\u0301tt fyribrigdi, to\u0301 hevur ta\u00f0 si\u0301\u00f0stu a\u0301rini vundi\u00f0 meiri upp a\u0301 seg, at fo\u0301lk og stovnar seta a\u0301 stovn lesiringar. Fo\u0301lk vi\u00f0 a\u0301huga fyri bo\u0301kum hittast i\u0301 ti\u0301 privata at tosa um b\u00f8kur av og a\u0301, og bo\u0301kas\u00f8vn skipa fyri tilt\u00f8kum nakrar fer\u00f0ir um a\u0301ri\u00f0, har tosa\u00f0 ver\u00f0ur um b\u00f8kur. I\u0301 lesiringunum a\u0301 bo\u0301kas\u00f8vnunum eru b\u00f8kurnar vanliga avtala\u00f0ar i\u0301 go\u0301\u00f0ari ti\u0301\u00f0 frammanundan fyri eitt ti\u0301\u00f0arskei\u00f0."}, {"text_idx": "#000002", "text": "Ta\u00f0 man vera o\u0301gvuliga ymiskt, hvussu lesiringarnir eru skipa\u00f0ir, og hvussu teir roynast. Eru teir privatir, eru teir helst ikki so formligir, kanska eingin skra\u0301, men meiri ta\u00f0, at \u00f8ll siga si\u0301na hugsan um bo\u0301kina, i\u00f0 er lisin, og eingi kr\u00f8v eru um at fylgja a\u0301vi\u0301sum frymli. A\u0301 bo\u0301kas\u00f8vnunum er skra\u0301in meiri formlig og ofta eftir einum frymli."}, {"text_idx": "#000003", "text": "Men hvat skalt tu\u0301 hugsa um, ta\u0301 i\u00f0 tu\u0301 setir ein lesiring a\u0301 stovn? Vilt tu\u0301 hava ein frymil at ganga eftir, eru no\u0301gv go\u0301\u00f0 ra\u0301\u00f0 at finna a\u0301 netinum. At finna fo\u0301lk at koma vi\u00f0 i\u0301 lesiring ny\u0301tist ikki at vera so torf\u00f8rt. I\u0301 privatum h\u00f8pi er upplagt at spyrja millum tey, tu\u0301 kennir, familju, vinir og starvsfelagar, sum tu\u0301 veitst ti\u0301ma at lesa. Gott hugskot er at gera av, hvussu ofta tit hittast og hvar, hvat slag av bo\u0301kum, tit ti\u0301ma at lesa, lata ta\u00f0 ganga upp a\u0301 skift, hv\u00f8r velur b\u00f8kurnar, og so savna tykkum um at tosa um ymiskt av a\u0301huga i\u0301 bo\u0301kini, so sum ly\u0301singar av perso\u0301nunum, umhv\u00f8rvinum, skrivingarlagnum og \u00f8\u00f0rum, sum vekir a\u0301huga i\u0301 bo\u0301kini. At samanbera vi\u00f0 a\u00f0rar b\u00f8kur er eisini upplagt. Ta\u00f0 stuttliga vi\u00f0 at vera i\u0301 lesiringi er mangan, at tu\u0301 lesur eina bo\u0301k, tu\u0301 kanska ikki hev\u00f0i funni\u00f0 upp a\u0301 at valt sja\u0301lv at lesa. Solei\u00f0is kann a\u0301hugin fyri \u00f8\u00f0rum slagi av bo\u0301kum eisini vekjast."}, {"text_idx": "#000004", "text": "Fleiri bo\u0301kas\u00f8vn i\u0301 F\u00f8royum hava seinastu vetrarnar skipa\u00f0 fyri lesiringi. Kunna teg vi\u00f0, hvussu er a\u0301 bo\u0301kasavninum, har tu\u0301 by\u0301rt."}, {"text_idx": "#000007", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000008", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]